 Gudidan uu Madaxweynuhu u xilsaaray Soo celinta Haamaha Shidaalka Berbera ee shalay Halkaasi gaadhay ayaa ka koobnaa Wasiirka Horumarinta Ganacsiga iyo Warshaddaha Maxamuud Xasan Sacad IidleSaajin, Wasiirka Horumarinta Maaliyadda Yuusuf Maxamed Cabdi, Hanti dhawraha Guud ee Qaranka Somaliland Axmed Yuusuf Dirir, Xisaabiyaha Guud ee Qaranka Axmed Daauud, Waxaanay markii ay halkaasi gaadheen ugu tageen oo qudha shaqaalihii ka hawlgalayay Xarunta Haamaha Shidaalka Berbera,iyagoo aanay goobta iman sidii la isku ogaa Ganacsatadii gacanta ku hayay Haamaha Shidaalka Berbera ee ay Xukuumaddan Cusubi dhawaan ku amartay inay Gacanta dawlada ku soo celiyaan,soo gudbistaanna Xisaab hufan oo ay ku cadaynayaan wixii kharash ah ee dayactirka Haamahaasi ka galay mudadii ay gacanta ku hayeen. 